
Dommerens Bevidste Lederskab
Detaljeret programplan — prototypeforløb
Udarbejdet til præsentation for Danske Sportsdommeres bestyrelse
”Dommerens Bevidste Lederskab" gennemføres indledningsvis som et pilotforløb med 24 dommere i Viborg. Formålet med pilotforløbet er at afprøve og kvalificere konceptet, så det efterfølgende udbredes landsdækkende i 5 større byer i 2027. Uddannelsen skal nedbringe antallet af trusler og voldstilfælde mod dommerne og medvirke til at fastholde dommere i alle sportsgrene, ligesom uddannelsen skal ses som en del af ungeløftet. 
Vi giver dommere i hele Danmark, på tværs af idrætsgrene, adgang til en ledelsesuddannelse, der ikke findes noget sted. Målet er at 150 dommere i 2027 starter på forløbet. 
Uddannelsen skal højne både engagement og motivation hos en gruppe uundværlige mennesker, der skaber en uundværlig del af sporten: selve konkurrencen. Samtidig styrker den sammenhængskraften i dansk idræt — for uden dommere, ingen kamp og konkurrence.
Uddannelsen "Dommerens Bevidste Lederskab" består af to AU-enkeltfag, der tilsammen adresserer den vertikale læring — lederskab, mentale strategier og relationer under pres — som dommerens egne forbundsuddannelser i dag ikke dækker. Forbundenes uddannelser er den horisontale læring: regler, regelhåndhævelse og teknisk dommerfærdighed. IBA's uddannelse supplerer — den erstatter ikke — forbundenes egne faglige programmer.
Hvert fag gennemføres som en kombination af fysisk og online undervisning: 2 × 2 dage fysisk i Viborg (fredag kl. 16-21, lørdag kl. 9-15) samt 4 × 3 timers online, fordelt på fire dage.
1. Fag 1 — Ledelse i Praksis
“Vil du dømme — eller blive bedømt?”
10 ECTS · Obligatorisk AU-modul · Ekstern censur
Formål
Dommeren lærer at forstå de ledelsesmæssige udfordringer, der opstår i og omkring en kamp. Målet er at kunne udøve et personligt lederskab i praksis — og vælge de metoder og tilgange, der passer bedst til situationen på og udenfor banen.
Sessionsplan
	Session
	Format
	Modul & tema
	Faglige temaer

	
Weekend 1
Fredag d. 30. oktober kl.  16-21
	Fysisk fremmøde i, Viborg m. gratis overnatning
	Modul 1
Ankomst & Selvindsigt
	1. 360° selvindsigt og adfærdsprofil
1. Definition af ledelse og personlig lederstil
1. Mindset: bedste vs. dårligste udgave
1. Dommerstil og personlig lederstil (klassiske ledelsesteorier om lederformer og -stil)
Udbytte: Du får et klart billede af din egen lederstil — og hvordan den ser ud udefra, når du står på banen.

	Weekend 1
Lørdag d. 31. oktober kl. 9-15
	Fysisk, Viborg
	Modul 2
Vision & Gameface
	1. Gameface: præstationsidentitet
1. Innergame: tanker og indre dialog
1. Humanship vs. Leadership
1. Motivation og drivkraft — hvorfor dømmer du? (motivationsteori koblet til dommerens egen drivkraft)
1. Situationsbestemt ledelse — tilpasning af lederstil til den konkrete kampsituation
Udbytte: Du finder dit “gameface” og bliver skarpere på, hvad der egentlig driver dig, når det gælder.

	Online 1
3 timer
1.december
Kl. 13-16
	Online
	Modul 3
Fordybelse
Selvindsigt og lederstil i praksis
	1. Opfølgning på adfærdsprofil og mindset fra Modul 1
1. Træning: anvendelse af egen lederstil i konkrete dommersituationer
Udbytte: Du får afprøvet din lederstil på konkrete situationer, så den sidder på rygraden næste gang det brænder på.

	Online 2
3 timer

15. december
Kl. 13-16
	Online
	Modul 4
Fordybelse
Præstationsidentitet & motivation
	1. Arbejde videre med Gameface og Innergame fra Modul 2
1. Refleksion over egen motivation og drivkraft som dommer — hvad fastholder dig i faget?
1. Metode og opgaveskrivning: introduktion til erhvervscasen
Udbytte: Du bliver skarpere på, hvad der holder dig i faget — og får sat ord på din egen dommercase.

	Online 3
3 timer
7. januar
Kl. 13-16
	Online
	Modul 5
Fordybelse
Kommunikation & feedback
	1. Kommunikations- og receptionsmodel
1. Feedback som redskab — introduktion forud for Modul 8
Udbytte: Du får konkrete redskaber til at give og modtage feedback, uden at det bliver personligt.

	Online 4
3 timer
26. januar
Kl. 13-16
	Online
	Modul 6
Fordybelse
Vejledning & erhvervscase
	1. Individuel og gruppebaseret vejledning på erhvervscasen
1. Klargøring til forløbets afsluttende weekend
Udbytte: Du får sparring på din case og er klar til forløbets sidste weekend.

	Weekend 2
Fredag 16-21
5. februar
Kl 16-21
	Fysisk, Viborg m. overnatning
	Modul 7
Energi & Nervesystem
	1. Præstation under pres
1. Stresshåndtering og restitution
1. Breathwork og det parasympatiske nervesystem
Udbytte: Du lærer at holde hovedet koldt og kroppen rolig, selv når presset er allerhøjest.

	Weekend 2
Lørdag 
6. februar
Kl. 9-15
	Fysisk, Viborg
	Modul 8
Relationelt Lederskab
	1. Fra fejlfindingskultur til læring
1. Konstruktiv autoritet på banen
1. Grundlæggende konflikthåndtering i relationer omkring kampen
1. Præsentation af problemformulering og teorivalg til erhvervscasen
Udbytte: Du får autoriteten til at sætte streger, uden at du mister relationen til spillerne.



	Eksamen
Mundtlig eksamen 22. og 23. februar + individuel erhvervscase. Casen hentes direkte fra dommerens hverdag — den studerende analyserer en konkret kampsituation med ledelsesteoretiske begreber og fremlægger handlemuligheder.
Ekstern censur · 7-trinsskala





2. Fag 2 — Coaching og Konflikthåndtering
“Innergame møder Outergame”
10 ECTS · Valgfrit AU-modul · Ekstern censur	
Formål
Dommeren lærer at håndtere konflikter, der opstår i og omkring kampen. Målet er at kunne bruge redskaber som coaching, mediation og dialog i praksis — og forstå de gruppeprocesser, dommeren selv indgår i.
Sessionsplan
	Session
	Format
	Modul & tema
	Faglige temaer

	Weekend 1
Fredag 16-21
19. marts 2027
Kl 16-21
	Fysisk, Viborg
	Modul 1
Mentale Strategier
	1. ABCDE-modellen i praksis
1. Kognitivt-emotionelt-somatisk samspil
1. Konflikters psykologi — konstruktive og destruktive konflikter
Udbytte: Du får et redskab til hurtigt at komme dig oven på en fejl — og komme tilbage i kampen mentalt.

	Weekend 1
Lørdag 9-15
20. marts kl. 9-15

	Fysisk, Viborg
	Modul 2
Mindset & Adfærd
	1. Håndtering af fejl og forventninger
1. Re-framing og indre dialog
1. Game scenarios: fra teori til bane
1. Konflikttyper, -temaer og konflikttrappen
Udbytte: Du lærer at genkende en konflikt, før den eskalerer — og vælge dit næste skridt med overlæg.

	Online 1
3 timer
30. marts
Kl. 13-16
	Online
	Modul 3
Fordybelse
Mentale strategier og konfliktanalyse
	1. Træning i ABCDE og re-framing på egne kampsituationer
1. Konfliktstiltest og refleksion over egen konfliktstil
Udbytte: Du bliver klogere på din egen konfliktstil og kan bruge den mere bevidst i kampsituationen.

	Online 2
3 timer
12. april.
Kl. 13-16
	Online
	Modul 4
Fordybelse
Kommunikation som redskab
	1. Dialog og transaktionsanalyse
1. Spørgeteknik og træning i åbne, nysgerrige spørgsmål
Udbytte: Du får spørgeteknikker, der åbner en dialog i stedet for at lukke den.

	Online 3
3 timer
27. april
Kl. 13-16
	Online
	Modul 5
Fordybelse
Individ og gruppe
	1. Personprofil og feedback
1. Ikke-voldelig kommunikation
1. Gruppedynamik — individet i fællesskabet (relevant for dommerteamet omkring kampen)
Udbytte: Du lærer at læse dit dommerteam bedre og spille sammen med dine kolleger, når det tæller.

	Online 4
3 timer
10. maj
Kl. 13-16
	Online
	Modul 6
Fordybelse
Coaching som tilgang
	1. Introduktion til coachingredskaber: SMART og GROW
1. Klargøring til forløbets afsluttende weekend
Udbytte: Du får et par enkle coachingværktøjer, du kan bruge med det samme.

	Weekend 2
Fredag 16-21
28. maj
Kl. 
	Fysisk, Viborg
	Modul 7
Pressets tre dimensioner
	1. Ydre pres: spillere, trænere, forældre og tilskuere
1. Indre pres: selvkritik og frygten for fejl
1. Kontekstpres: kampens tempo og krav
1. Krisereaktioner under akut pres (klassisk kriseteori tilpasset kampsituationen)
Udbytte: Du lærer at skelne mellem pres udefra og pres, du selv lægger på dig — og håndtere begge dele.

	Weekend 2
Lørdag 9-15
29. maj
	Fysisk, Viborg
	Modul 8
Integration & Legacy
	1. Konflikthåndtering og mediation i og omkring kampen
1. Coachtræning: individuel coaching og teamcoaching (bl.a. GOAL GRID)
1. Hvem vil du være som dommer?
1. Forankring i hverdagspraksis og forberedelse til mundtlig eksamen
Udbytte: Du finder din egen stil som dommer — og en konkret plan for, hvordan du håndterer konflikt i praksis.



	Eksamen
Mundtlig eksamen 10. og 11. juni + praktisk produkt og disposition. Det praktiske produkt kan fx være en konkret dommerplan for konflikthåndtering i en kamp — en plan for, hvordan dommeren mentalt og relationelt forbereder sig.
Ekstern censur · 7-trinsskala


Opsummering
Begge fag afsluttes med mundtlig eksamen og ekstern censur, giver ECTS-point og kan indgå i en fuld Akademiuddannelse i Ledelse.

